CELEX: 32010D0052
Language: da
Date: 2010-01-27 00:00:00
Title: 2010/52/: Kommissionens afgørelse af 27. januar 2010 om EU-tilskud til finansiering af et program til bekæmpelse af skadegørere på planter og planteprodukter i de franske oversøiske departementer for 2010 (meddelt under nummer K(2010) 320)

30.1.2010   
            
            
               DA
            
            
               Den Europæiske Unions Tidende
            
            
               L 26/26
            
         KOMMISSIONENS AFGØRELSE
   af 27. januar 2010
   om EU-tilskud til finansiering af et program til bekæmpelse af skadegørere på planter og planteprodukter i de franske oversøiske departementer for 2010
   (meddelt under nummer K(2010) 320)
   (Kun den franske udgave er autentisk)
   (2010/52/EU)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EF) nr. 247/2006 af 30. januar 2006 om særlige foranstaltninger på landbrugsområdet i EU’s fjernområder (1), særlig artikel 17, stk. 3, første afsnit, første punktum, og:
   ud fra følgende betragtninger:
   
               (1)
            
            
               Ved Kommissionens beslutning 2007/609/EF af 10. september 2007 om fastlæggelse af, hvilke foranstaltninger der er berettigede til EF-tilskud inden for rammerne af programmerne til bekæmpelse af skadegørere på planter og planteprodukter i de franske oversøiske departementer samt på Azorerne og Madeira (2), er det fastlagt, hvilke foranstaltninger der kan ydes EU-tilskud til under programmer til bekæmpelse af skadegørere på planter og planteprodukter i de franske oversøiske departementer samt på Azorerne og Madeira.
            
         
               (2)
            
            
               De franske myndigheder har forelagt Kommissionen et program for 2010, som omfatter plantesundhedsforanstaltninger i de franske oversøiske departementer. I programmet beskrives det, hvilke mål der skal nås, hvilke delresultater der forventes, hvilke foranstaltninger der skal gennemføres, hvor længe de skal løbe, og hvor store udgifterne til dem bliver, med henblik på eventuelt EU-tilskud. De i programmet beskrevne foranstaltninger opfylder kravene i beslutning 2007/609/EF. Kommissionen mener derfor, at kravene i artikel 17, stk. 1, i forordning (EF) nr. 247/2006 er opfyldt.
            
         
               (3)
            
            
               I henhold til artikel 3, stk. 2, litra a), i Rådets forordning (EF) nr. 1290/2005 af 21. juni 2005 om finansiering af den fælles landbrugspolitik (3) finansieres EU's tilskud til plantesundhedsforanstaltninger af Den Europæiske Garantifond for Landbruget. Finansiel kontrol af de pågældende foranstaltninger sker efter artikel 9, 36 og 37 i samme forordning.
            
         
               (4)
            
            
               I henhold til artikel 75 i Rådets forordning (EF, Euratom) nr. 1605/2002 af 25. juni 2002 om finansforordningen vedrørende De Europæiske Fællesskabers almindelige budget (4) og artikel 90, stk. 1, i Kommissionens forordning (EF, Euratom) nr. 2342/2002 af 23. december 2002 om gennemførelsesbestemmelser til Rådets forordning (EF, Euratom) nr. 1605/2002 om finansforordningen vedrørende De Europæiske Fællesskabers almindelige budget (5) skal der forud for indgåelsen af en udgiftsforpligtelse foreligge en finansieringsafgørelse, der er vedtaget af institutionen eller de myndigheder, som denne har bemyndiget, og som angiver de vigtigste elementer i en foranstaltning, der medfører udgiften.
            
         
               (5)
            
            
               Denne afgørelse er en finansieringsafgørelse vedrørende udgifterne omhandlet i de anmodninger om medfinansiering, som medlemsstater har indgivet.
            
         
               (6)
            
            
               Foranstaltningerne i denne afgørelse er i overensstemmelse med udtalelse fra Den Stående Komité for Plantesundhed —
            
         VEDTAGET DENNE AFGØRELSE:
   Artikel 1
   Tildelingen af et EU-tilskud til Frankrig til finansiering af det officielle program til bekæmpelse af skadegørere på planter og planteprodukter i de franske oversøiske departementer for 2010, jf. del A i bilaget, godkendes.
   Tilskuddet er på højst 60 % af de samlede støtteberettigede udgifter, jf. del B i bilaget, dog højst 240 000 EUR (ekskl. moms).
   Artikel 2
   1.   Der udbetales et forskud på 100 000 EUR senest 60 dage efter modtagelsen af en betalingsanmodning fra Frankrig.
   2.   Restbeløbet af EU-tilskuddet udbetales, under forudsætning af at Kommissionen senest den 15. marts 2011 modtager en endelig gennemførelsesrapport i elektronisk form.
   Rapporten skal indeholde:
   
               a)
            
            
               en kortfattet teknisk evaluering af hele programmet, herunder af, hvor langt man er nået med gennemførelsen af de fysiske og kvalitative mål, og hvilke fremskridt der er gjort, samt en vurdering af de umiddelbare plantesundhedsmæssige og økonomiske virkninger og
            
         
               b)
            
            
               en udgiftsopgørelse med angivelse af de faktisk afholdte udgifter opdelt efter delprogram og foranstaltning.
            
         3.   Hvad angår det vejledende budget, jf. del B i bilaget, kan Frankrig justere fordelingen af finansieringsmidlerne mellem forskellige foranstaltninger under samme delprogram med højst 15 % af EU-tilskuddet til det pågældende delprogram, forudsat at det programbeløb, der svarer til de samlede støtteberettigede udgifter, ikke overskrides, og at programmets hovedmål ikke dermed bringes i fare.
   Frankrig underretter Kommissionen om alle justeringer.
   Artikel 3
   Denne afgørelse anvendes fra den 1. januar 2010.
   Artikel 4
   Denne afgørelse er rettet til Den Franske Republik.
   
      Udfærdiget i Bruxelles, den 27. januar 2010.
      
         
            På Kommissionens vegne
         
         Androulla VASSILIOU
         
            Medlem af Kommissionen
         
      
   
   
      (1)  EUT L 42 af 14.2.2006, s. 1.
   
      (2)  EUT L 242 af 15.9.2007, s. 20.
   
      (3)  EUT L 209 af 11.8.2005, s. 1.
   
      (4)  EFT L 248 af 16.9.2002, s. 1.
   
      (5)  EFT L 357 af 31.12.2002, s. 1.
   
      BILAG
      
         PROGRAM OG VEJLEDENDE BUDGET FOR 2010
      
      
         DEL A
      
      
         Program
      
      Programmet består af fire delprogrammer:
      
                  1.
               
               
                  Tværdepartementalt delprogram:
                  Foranstaltning 1: udvikling af metoder til påvisning af skadegørere baseret på kvantitativ polymerase-kædereaktion (PCR).
               
            
                  2.
               
               
                  Delprogram for departementet Martinique:
                  Foranstaltning 2: plantesundhedsundersøgelser og uddannelse af planteskolegartnere
               
            
                  3.
               
               
                  Delprogram for departementet Fransk Guyana:
                  Foranstaltning 3: forvaltning af et landbrugsvarslingssystem vedrørende plantesundhed inden for risproduktion
               
            
                  4.
               
               
                  Delprogram for departementet Guadeloupe:
                  
                              a)
                           
                           
                              Foranstaltning 4.1: forvaltning af et netværk for undersøgelser af bananfluer
                           
                        
                              b)
                           
                           
                              Foranstaltning 4.2: plantesundhedsundersøgelser af tomatproduktionen
                           
                        
                              c)
                           
                           
                              Foranstaltning 4.3: styring af risikoen for indslæbning af skadegørere via turister.
                           
                        
            
         DEL B
      
      
         Vejledende budget med angivelse af de forventede delresultater
      
      
                  (i EUR)
               
            
                  Delprogrammer
               
               
                  Resultaternes art
                  (S = levering af tjenesteydelser, R = forskningsarbejde/undersøgelser)
               
               
                  Støtteberettigede udgifter
               
               
                  Nationalt finansielt bidrag
               
               
                  Maksimalt EU-tilskud
               
            
                  Tværdepartementalt delprogram
               
               
                   
               
            
                  Foranstaltning 1
               
               
                  Kvantitativ PCR-metode (R)
               
               
                  120 000
               
               
                  48 000
               
               
                  72 000
               
            
                  Subtotal
               
               
                  120 000
               
               
                  48 000
               
               
                  72 000
               
            
                  Martinique
               
               
                   
               
            
                  Foranstaltning 2
               
               
                  Plantesundhedsundersøgelser og uddannelse af planteskolegartnere (S)
               
               
                  110 000
               
               
                  44 000
               
               
                  66 000
               
            
                  Subtotal
               
               
                  110 000
               
               
                  44 000
               
               
                  66 000
               
            
                  Fransk Guyana
               
               
                   
               
            
                  Foranstaltning 3
               
               
                  Forvaltning af et landbrugsvarslingssystem vedrørende plantesundhed (S)
               
               
                  119 500
               
               
                  47 800
               
               
                  71 700
               
            
                  Subtotal
               
               
                  119 500
               
               
                  47 800
               
               
                  71 700
               
            
                  Guadeloupe
               
               
                   
               
            
                  Foranstaltning 4.1
               
               
                  Forvaltning af et netværk for undersøgelser af bananfluer (S)
               
               
                  15 500
               
               
                  6 200
               
               
                  9 300
               
            
                  Foranstaltning 4.2
               
               
                  Plantesundhedsundersøgelser af tomatproduktionen (S)
               
               
                  20 000
               
               
                  8 000
               
               
                  12 000
               
            
                  Foranstaltning 4.3
               
               
                  Information af offentligheden om risikoen for indslæbning af skadegørere (S)
               
               
                  15 000
               
               
                  6 000
               
               
                  9 000
               
            
                  Subtotal
               
               
                  50 500
               
               
                  20 200
               
               
                  30 300
               
            
                  I alt
               
               
                  400 000
               
               
                  160 000
               
               
                  240 000